ПРОТОКОЛ

Днес 22.10.2014, в гр. София, в офиса на Клъстер Мехатроника и автоматизация /КМА/ се проведе съвместно заседание на новоизбрания Управителен съвет /УС/ на КМА и Административното тяло /АТ/ на КМА.

На заседанието присъстваха следните членове на УС и АТ:

|  |  |  |
| --- | --- | --- |
| N | Име, Фамилия | Заемана позиция в УС и АТ  на КМА |
|  |  |  |
| **1.** | **Венцислав Славков** | **Председател на УС и Изп.Директор** |
| **2** | **Сашо Въжаров** | **Зам.Председател и Регионален мениджър** |
| **3** | **Диана Върганова** | **Зам. Председател и Експерт системно осигуряване** |
| **4** | **Елена Минчева** | **Член на УС и Мениджър Проекти** |
| **5** | **Стефан Деевски** | **Член на УС и Координатор Маркетинг – Представляван от г-н В.Славков** |
| **6** | **Анета Петкова** | **Член на УС** |
| **7** | **Валери Андреев** | **Член на УС – Представляван от г-н Б.Ванев** |
| **8** | **Кирил Желязков** | **Член на УС** |
| **9** | **Валери Конев** | **Член на УС** |
| **9** | **Бенислав Ванев** | **Мениджър Екип** |
| **10** | **Сашо Тренев** | **Експерт бизнес развитие** |
| **12** | **Стефан Карастанев** | **Експерт телекомуникационни мрежи и данни** |
| **13** | **Иван Георгиев** | **Координатор Международна дейност и коопериране** |
| **14** | **Ренета Димитрова** | **Координатор Образование, НИРД и иновации** |
| **15** | **Велко Тодоров** | **Национален Координатор и системен администратор** |
| **16** | **Албена Йотова** | **Координатор Финанси** |

Гост на заседанието беше и г-жа Даниела Чонкова –ФПИК – в качеството си на Зам.Председател на Контролния съвет на КМА.

Г-н Славков откри заседанието , приветства присъстващите и предложи за Председател да бъде избран г-н Б.Ванев , а за протоколчик г-жа Албена Йотова.

След като предложението беше прието единодушно бе гласуван обявения предварително дневен ред:

1. Разглеждане на структурата на отчета по първи етап на договор № BG161PO 003.2.4.02-0046-C0001, с наименование: „Структурно-организационно укрепване, маркетингово развитие и изграждане на образователни, научноизследователски и производствени структури „Мехатроникс“ .  
   2. Разпределение на задачите за подготвяне на отчета по първи етап, който трябва да приключи до края на м. 11 - 2014 г.   
   3. Разни.

По точка 1 от Дневния ред:

Г-н Славков запозна членовете на УС с извършеното до момента от АТ по ДБФП № BG161PO 003.2.4.02-0046-C0001, с наименование: „Структурно-организационно укрепване, маркетингово развитие и изграждане на образователни, научноизследователски и производствени структури /Мехатроникс/“. Кратката форма на отчета бе предадена на всички присъстващи за преглед, допълнения, забележки и съгласуване.

По подробно бе докладвано за проведените семинари за привличане на нови членове и клиенти на КМА на 09.09.2014 в гр. Враца и на 30.09.2014 г. в гр. Пловдив. Присъстващите бяха запознати с 4 фирми, които са изявили интерес да се включат в Клъстера.

Г-н Славков подчерта, че за изпълнението на проекта дейността на КМА е била финансирана до настоящия момент от фирма „Спесима“ и се очаква бъдещо финансиране под формата на заем от фирма „Ванико“ с цел оперативното изпълнение на текущите задачи по договора.

Беше предложено бъдещи заседания на УС на КМА да се повреждат на ротационнен принцип във фирмите участнички в Клъстера, което ще позволи на всички участници да се запознаят по-подробно с производствените възможности и предлаганите продукти в КМА.

Г-жа Анета Петкова от фирма „Самел 09“ АД, запозна присъстващите с базата на фирма Самел и тяхната къща за гости „Кокошкова къща“ и предложи следващото заседание на УС да бъде проведено в гр.Самоков.

В дискусията участие взе и г-н Въжаров от фирма Ванико ООД – Благоевград, който запозна присъстващите с бъдещите планове на фирма Ванико за строежа на нов учебен център за обучение на специалисти за работа с CNC машини. Бе обсъдена и възможността този учебен център да бъде ползван с преференциални условия от всички членове на КМА.

Също така се прие този учебен център да бъде включен в концепцията за виртуално обучение на членовете на КМА, която предстои да бъде изготвена във връзка с изпълнение на проекта „Мехатроникс“.

Г-жа Върганова „Ромтех“ –Враца разказа, че при тях се организира нов учебен център по Мехатроника, които ще бъде обособен в новата административно-производствена сграда на фирмата в гр. Враца.

Г-жа Минчева - Управител на фирма „Оскар Ел“ ООД, съобщи че фирмата строи нова производствено-административна сграда в Божурище.

Г-н А.Петкова и Ст.Карастанев дадоха предложение координатите на членовете на УС да бъдат публикувани в сайта на Клъстера.

По т. 2 от дневния ред:

Г-н Ванев запозна присъстващи с подробен план за действие във връзка с отчитане на първи етап на договора с посочени отговорници и крайни срокове за изпълнение.

Очаква се провеждане на процедура за закупуването на ДМА за изпълнение на проекта, веднага след получаване на писмено одобрение от МИЕ по подадените комплект документация за тръжната процедура.

По отношение изпълнението на договора и създаването на 6-виртуални центъра г-н Славков изрази становище, че такива центрове ще бъдат създадени там, където фирмите проявяват желание за изграждането им, но като се отчита и регионалното представителство в страната.

Г-жа Петкова – „Самел 90“ АД - Самоков, г-жа Върганова – „Ромтех 3ЕС“ ОООД - Враца, г-н Въжаров – „Ванико“ ООД – Благоевград, „АМК“ ООД -Габрово изразиха желание да станат регионални виртуални центрове по проекта. Беше решено 6-тия център да бъде изграден в гр. Пловдив.

По точка 3 – Разни

Г-жа Върганова докладва за своето участие в Клъстерлна среща в Берлин, Германия от 18 до 19.09.2014. Тя даде предложение да се работи за интернационализация на КМА и търсене на международни партньори за съвместно участие по европейски програми, в частност Хоризонт 2020.

Г-жа Д.Чонкова и г-н Ив.Георгиев докладваха за своето посещение в Австрия. Обсъди се възможността да бъдат поканени представители на австрийски клъстери в България с цел проучване на възможностите за съвместно коопериране и участие с проекти по програма Хоризонт 2020.

Г-н Ванев изрази становище, че трябва да се формира работна група от представители на различните фирми и на научните среди /Университети и БАН/- членове на КМА, с оглед да се намери подходяща ниша, която да бъде добре формулирана и да е елемент на програмата Хоризонт 2020.

Във връзка с предстоящото Общо събрание на АБК, участниците в заседанието взеха решение от името на КМА, да бъдат номинирани следните лица за членове на УС на АБК:

1. Даниела Чонкова - Зам.Председател на Контролния съвет на КМА, Представител на Фондация ПИК, член на КМА  
2. Илия Левков - Председател на УС на АБК

След приключване на дискусиите по дневния ред, бяха взети следните решения:

**По т. 1 от дневния ред:**

* 1. Одобрява докладваното по отчета на проекта „Мехатроникс“ и взема решение да се пристъпи към междинно отчитане на първи етап на договора с МИЕ до 10.12.2014 г.
  2. Взема решение за съвместно ползване при преференциални условия за членовете на КМА на новия учебен център за обучение на специалисти за работа на СNC-машини във фирма Ванико ООД- Благоевград.

**По т. 2 от дневния ред:**

2.1. Приема предложения план за действие по отчитане на първи етап на договора.

Следващото съвместно заседание да се проведе на 05 и 06 декември в гр. Самоков. На това заседание УС да утвърди отчета по първи етап на договора „Мехатроникс“.

2.2. Приема предложението 6-те виртуални центъра да бъдат изградени в градовете:

Враца, Самоков, Благоевград, Габрово, Пловдив и София

**По т. 3 от дневния ред:**

3.1. КМА да търси форми на сътрудничество с други международни Клъстери за участие в съвместни проекти по програма Хоризонт 2020.

3.2. Предлага следните номинации за членове на УС на АБК:

* Даниела Чонкова - Зам.Председател на Контролния съвет на КМА, Представител на Фондация ПИК, член на КМА
* Илия Левков - Председател на УС на АБК

След завършване на дискусиите събранието бе закрито.

Председател:

Б.Ванев

Протоколчик:

А.Йотова